Vammaispalvelujen tutkimus- ja kuntoutusyksikkö Tutka aloittaa toimintansa uudessa tilaelementissä 26. kesäkuuta

Armilassa sijainnut tutkimus- ja kuntoutusyksikkö Tutka muuttaa Etelä-Karjalan keskussairaalan edustan tilaelementtiin. Uudet tilat otetaan käyttöön torstaina 26.6.2025. Tutka sijoittuu tilaelementin kolmanteen (3.) kerrokseen.

Toimintayksikön esihenkilö Anu Rahikainen kertoo, että koko Tutkan henkilöstö on innoissaan siirtymässä uusiin toimitiloihin:

Uudet tilat ovat toimintalähtöisesti suunniteltu, avarat ja valoisat - suuri parannus nykyisiin tiloihin.

Anu Rahikainen

Tutka on kesällä suljettuna 30.6. - 27.7.2025 välisen ajan, jonka aikana akuutit asiakasasiat hoituvat Etelä Karjalan hyvinvointialueen ympärivuorokautisessa psykiatrisessa päivystysyksikössä, puh. 05 352 4610 tai yleisen päivystysnumeron 116 117 kautta.

Ohje tilaelementtiin saapumiseen

Tilaelementtiin pääsee sisään useammasta sisäänkäynnistä. Jos saapuu keskussairaalaan pysäköintitalon kautta, pääsee näppärimmin siirtymään tilaelementtiin sisäkautta yhdyskäytävää pitkin. Tilaelementtiin johtava yhdyskäytävä lähtee silmäpoliklinikan odotusaulan läheltä. Tilaelementti on sairaalan T-siipi. Pysäköinti on keskussairaalan pysäköintitalossa.

Mikä on tutkimus- ja kuntoutusyksikkö Tutka?

Tutka on vammaispalvelujen tutkimus- ja kuntoutusyksikkö täysi-ikäisille asiakkaille, jotka tarvitsevat vaativaa moniammatillista tukea. Tutkan toiminta on laitospalvelua.

Asiakas voi tarvita tutkimus- tai kuntoutusjaksoa, jos

on paljon vaikeuksia selviytyä arkielämässä

vuorokausirytmi on sekaisin

on ahdistunut tai masentunut

ei pysty hallitsemaan käytöstä

nykyiset tukitoimet eivät riitä

lääkitystä täytyy arvioida tai seurata

on kohdannut äkillinen kriisi

Tutkimus- ja kuntoutusjakson tavoitteet, pituus ja työskentelymuodot mietitään yhdessä asiakkaan ja läheisten kanssa. Päätöksen tutkimus- ja kuntoutusjaksosta tekee vammaispalvelujen sosiaalityöntekijä.

Parkkitilaa pysäköintitalossa

Lyhyt- ja pitkäaikaista pysäköintiä varten löytyy runsaasti paikoitustilaa pysäköintitalosta, jonka osoite on Kahilanniementie 4, 53130 Lappeenranta. Ensisijainen ajotie pysäköintitaloon on Kahilanniementien puolelta. Pysäköintitalon 6. kerroksesta johtaa katettu kulkuyhteys sairaalaan. Pysäköintitalossa on hissi. Kaikki paikat pysäköintitalossa ja sen piha-alueilla ovat maksullisia.
Lue lisää pysäköintitalosta tästä.

Lisätietoja:

Anu Rahikainen, toimintayksikön esihenkilö, puh. 040 651 3953, anu.rahikainen@ekhva.fi